寶血會嘉靈學校

寶血會嘉靈學校，係香港一間由政府資助嘅天主教全日制小學，響九龍深水埗海壇街280號。

簡史 
寶血會嘉靈學校由耶穌寶血女修會響1969年創辦，校址響舊元洲街邨第四座同第六座之間，係邨內三間標準小學之一，因為屋邨重建，響1999年由元洲街邨搬到現址，並響2001年正式轉做全日制學校。

設施 
校園總共有30個課室，一座禮堂，一間中央圖書館、資源室、有蓋及露天操場、輔導室、視覺藝術室、2間音樂室、會客室、祈禱室、校牧室、教師休息室、醫療室同埋學生活動中心，一個細嘅禮堂，重有英語輔導室。

連出去 
 寶血會嘉靈學校

香港小學
深水埗